Осип Манделщам
Само в детските книги вглъбен…

Превод от руски: Светлозар Жеков, —

chitanka.info

Само в детските книги вглъбен,

само детски мечти да лелея,

всичко възрастно в мен да разсея,

да въстана от скръбния плен.

Аз живота до смърт съм презрял,

вече нищо не иска сърцето,

но обичам земята си клета –

само нея с любов съм познал,

В люлка дървена ти ме люля,

мое детство в градини далечни.

И елите — високи и вечни,

оживяват сред сънна мъгла.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.